आम को कैसे पकाएं?
आम जल्दी पके उसके लिए कुछ ट्रिक्स हैं, जिसके बारे में हम नीचे आपको बता रहे हैं।
आप आम को पेपर बैग के अंदर रखकर रात भर के लिए किचन काउंटर पर छोड़ सकते हैं। आम से एथिलीन नामक गंधहीन गैस निकलता है, जो पकने की प्रक्रिया को तेज करती है। ध्यान रहे कि आपका पेपर बैग पूरी तरह से बंद न रहे, बल्कि उसमें से हवा और गैस निकलने की जगह रहे, ताकि आम खराब न हो।इसके अलावा, आप आम को चावल के डिब्बे में भी रख सकते हैं। यहां पर भी यही बात आती है कि चावल आम से निकलने वाले एथिलीन गैस को बाहर नहीं निकलने देता और आम के पकने की प्रक्रिया को तेज करता है।